OpenLLM-France/wikimedia huggingface dataset:
# Ainhoa Carbonell Allué

Francisca Ainhoa Carbonell Allué (1984?) gizarte-langilea da, eta Tarragona probintziako Vallmolleko Udaleko ijito etniako lehen emakume-zinegotzia izan zen.

## Biografia

Gizarte Lanean diplomatura du, Nafarroako Unibertsitate Publikoan Intervención Social con la Comunidad Gitana (Ijito Komunitatearekin Gizarte Esku-hartzea) titulua ohorezko matrikularekin eskuratu baitzuen.

## Lan ibilbidea

Tarragonako Gentis Fundazioan teknikari gisa lan egin du ijito-etnia duten gazteentzako lana bilatzeko programetan orientatzeko eta gizartean esku hartzeko.
2018an Tarragonan sortu zen Karing-Vaxt-eko (“etorkizunari begiratzea” erromaniera hizkuntzan) emakume ijitoen elkartearen koordinatzailea da. Tarragonako Jove Gitana elkarteko kidea da. Aire Nuevo Caló elkartean lagundu egiten du.
2015. urtetik 2019. urtera , Partido Socialista de Cataluña-Candidatura de Progreso (PSC-CP) taldeko zinegotzia izan zen gizarte-zerbitzuen, kulturaren, gazteriaren eta jolas-jardueren arloan. 2019tik 2023ra, Vallmolleko (Tarragona) Udaleko kultura eta jarduera ludikoetako zinegotzia izan zen.

## Erreferentziak

* 1 2 «Ainhoa Carbonell Allué | Ajuntament de Vallmoll» www.vallmoll.cat (Noiz kontsultatua: 2023-06-25).
* 1 2 3 «Gitanas en la universidad: “Yo rompí con la historia predefinida para mí”» El Diario de la Educación 2017-07-03.
* ↑ «Llega el momento de las mujeres gitanas en Tarragona» www.diaridetarragona.com.
* ↑ Salvat, Jordi. (2018-06-13). «Les gitanes tarragonines miren cap al futur» Ara.cat.
* ↑ «L’Associació Jove Gitana de Tarragona visitarà Carme Forcadell a Mas Enric | Tots21 | Notícies de Tarragona, Reus, Tarragonés i Baix Camp» diaridigital.tarragona21.com.
* ↑ «Vallmoll» web.archive.org 2016-06-05.
* ↑ «Junta de Govern Local | Ajuntament de Vallmoll» www.vallmoll.cat.
* ↑ Cruz, Silvia. «Diez gestores calés en los ayuntamientos españoles» ctxt.es | Contexto y Acción.
* ↑ «Gitanos hoy» Historia y cultura del pueblo gitano: 123. 2022.

## Kanpo estekak

* Datuak: Q117468818
# Ainhoa Domaica

Ainhoa Domaica Goñi (Gasteiz, 1971ko apirilaren 21a) arabar abokatu, familia bitartekari eta politikaria da, Euskadiko Alderdi Popularreko kidea.

## Bizitza

Zuzenbidean lizentziaduna da Deustuko Unibertsitatean, arlo juridiko-ekonomikoan espezializatuz.
Arabako foru politikagintzan hasi zuen ibilbide politikoa. 1999 eta 2006 bitartean Arabako Batzar Nagusietako prokuradorea izan zen. 2005etik 2007ra, gainera, Arabako Foru Aldundiaren Gizarte Gaietarako foru diputatua izan zen.
2008an udal politikagintzara pasatu zen. 2008 eta 2011 bitartean Alderdi Popularraren gizarte gaietarako zinegotzi eleduna izan zen. Hurrengo legegintzaldian, 2011 eta 2015 bitartean, Gasteizko alkateordea izan zen. Horrez gain, udal gobernuaren eledun laguntzaile eta Gizarte Gaien eta Adinekoen eta Enpleguaren zinegotzi ordezkari karguak izan zituen. 2015az geroztik zinegotzi-lanetan aritu da oposizioan bi legegintzaldiz jarraian.
2023ko udal eta foru hauteskundeetan Euskadiko Alderdi Popularraren Gasteizko alkategaia izango da.

## Erreferentziak

* 1 2 3 4 Gasteizko Udala. Ainhoa Domaica Goñi. (Noiz kontsultatua: 2023-01-09).

## Kanpo estekak

* Datuak: Q116153522
* Multimedia: Ainhoa Domaica / Q116153522
# Ainhoa Colino

Ainhoa Colino Biella (Berriz, Bizkaia, 2004ko maiatzaren 16a) ibiltaria da. Durangoko Bidezabal taldeko kidea da.
2020an Maila absolutuan Euskadiko txapelduna izan zen eta maila handia erakutsi zuen Espainiako Txapelketan. 2022an Euskadiko txapelketa irabazi zuen eta ibiltari onena bilakatu zen.

## Biografia
### Kirolari ibilbidea

Kirolean hasi zenean korrika egiten zuen, baina taldekide bat martxa-probak ikusi eta jakinmina sortu zitzaion, probatu eta engantxatu egin zen. 2022ko ekainean Euskadiko Txapelketan lehena izan zen. Bizkaian 5 eta 10 kilometroko errekorrak Ainhoarenak dira, 26:19 eta 56;21, hurrenez hurren. Bere markak hobetzeko entrenatzen jarraitzen du.
Euskal Herrian ibiltari gutxi dago. Bizkaiko eta Euskadiko txapelketetan betikoak batzen dira, lau edo bost. Madrilen eta Katalunian talde indartsu bana dago. Murtzia eta Andaluzia inguruan ere badu indarra kirol horrek.

### Erronkak

Ainhoa AEBko Hego Karolinako estatuko Columbia College unibertsitera joango da 2022 abuztuan, kirol beka eta beka akademikoa lortu ondoren. Ikastera eta entrenatzera joango da. Jarduera Fisikoaren eta Kirolaren Zientzietako ikasketak egingo ditu, eta unibertsitateko ibilketa taldean entrenatzeko aukera izango du. Martxa eta krosa egingo ditu, biak. Entrenatzailea munduko txapelketan ibilitakoa da.

## Bestelakoak

* 2020-2021 ikasturteko Institutuko DBHko ikasleen eta irakasleen agendaren azaleko diseinu lehiaketan lehen saria jaso zuen, Berrizko Udaleko Euskara Sailak antolatutako lehiaketa.

## Erreferentziak

* ↑ «Real Federación Española de Atletismo» www.rfea.es (Noiz kontsultatua: 2022-06-21).
* ↑ «Ainhoa Colino, 15 urtegaz Euskadiko ibiltaririk onena bihurtu den harribitxi berriztarra - Berriz» Anboto.org (Noiz kontsultatua: 2022-06-18).
* 1 2 «“Abuztuan Hego Karolinara noa, ikastera eta hango taldean entrenatzera" - Durango» Anboto.org (Noiz kontsultatua: 2022-06-21).
* ↑ «Ainhoa COLINO BIELLA | Profile | World Athletics» worldathletics.org (Noiz kontsultatua: 2022-06-21).
* ↑ «Ainhoa Colino gana el concurso de la agenda escolar de Berriz» durangon.com 2020-06-30 (Noiz kontsultatua: 2022-06-21).
* ↑ «Ainhoa Colino Biella gana con mucho arte el concurso de la agenda del Instituto de Berriz» Mugalari Kultura 2020-06-29 (Noiz kontsultatua: 2022-06-21).

## Kanpo estekak

* Datuak: Q112624104
* Multimedia: Ainhoa Colino / Q112624104
# Ainhoa Etxaide

    Artikulu hau sindikalistari buruzkoa da; beste esanahietarako, ikus «Etxaide».
Ainhoa Etxaide Amorrortu (Hondarribia, Gipuzkoa, 1972), sindikalista, LABeko idazkari nagusia izan zen 2008tik 2017ra, euskal sindikatu handietako baten buru izatera iritsi den lehen emakumezkoa izanik.

## Bizitza

Arrantzale familia batean jaio zen eta ikasketaz UPV/EHUn Zuzenbideko lizentziaduna da.
2005a geroztik bere bikotekidea den Kakun Guarrotxenarekin seme baten ama da.

## Ibilbidea

Bi urtez Ikasle Abertzaleak elkarteko zuzendaritzako kide izan zen. 1996an LABeko Gazteen ardura hartu eta sindikatuaren idazkaritza nazionalean sartu zen. 2000an politika sozialaren ardura hartu zuen eta batzorde exekutiboan aritu da, azkenaurreko biltzarrean idazkari nagusiorde hautatu zuten arte. 2008ko LABko Barakaldoko kongresuan idazkari nagusi hautatu zuten Rafa Diezen ordez. 2017an utzi zuen kargua eta geroztik feminismoaren alorraren ardura darama LABen..

## Erreferentziak

* 1 2 Berria.eus. «Ainhoa Etxaide. (Hondarribia, Gipuzkoa, 1972)» Berria (Noiz kontsultatua: 2018-08-17).
* ↑ (Gaztelaniaz) País, Ediciones El. (2008-05-24). «Toda una vida profesional en la central» El País ISSN 1134-6582. (Noiz kontsultatua: 2018-08-17).
* ↑ Berria.eus. «Adostua, eraikia, partekatua» Berria (Noiz kontsultatua: 2018-08-17).
* ↑ Berria.eus. «LAB Ainhoa Etxaideren aukera aztertzen ari da idazkari nagusi posturako» Berria (Noiz kontsultatua: 2018-08-17).
* ↑ NAIZ, INFO.. «Garbiñe Aranburu proposatu dute LABeko idazkaritza nagusian Etxaideren lekukoa hartzeko» naiz: (Noiz kontsultatua: 2018-08-17).
* ↑ Berria.eus. ««Hau infernua izaten ari dela esan diet lankideei»» Berria (Noiz kontsultatua: 2018-08-17).

## Kanpo estekak

* Bideo-elkarrizketa: «Krisiaren aurkako dekalogoaz, greba orokorraz, fiskalitateaz, Erregulazio Espedienteen eraginaz batasun sindikalaz eta egoera politikoaren inguruan ere, gainbegirada eskeini digu, Ezker Abertzalearen kontrako polizia operazioa burutu baino egun batzuk lehenago», Argia, 2009-10]
* Elkarrizketa, Bidegurutze herdoilduak, Berria, 2018ko abuztuak 12
* Datuak: Q12252931
* Multimedia: Ainhoa Etxaide / Q12252931
* Aipu famatuak: Ainhoa Etxaide
# Aleph

    Artikulu hau letrari buruzkoa da; beste esanahietarako, ikus «Aleph (argipena)».
ʾĀlep proto-kanaandar alfabetoaren lehenengo letraren izen berreraikia da. Horren ondoren alfabeto semitikoetara igaro da, adibidez feniziarreko aleph , siriakoan 'Ālaph (ܐ), hebrearrean aleph (א), eta arabiarrean ʾalif (ا)
Aleph letrak hasieran (ʔ) kontsonante herskari glotalaren adierazpena zen, askotan ʾ (U+02BE) gisa transliteratua. Karakterea Unicodeko Hizki Espazio Aldatzaileetakoa da, grezierazko spiritus lenisean oinarritua ʼ. Adibidez hizkiaren izenaren transliterazioan bertan agertzen da: ʾāleph.
Feniziar letra grezierazko alfa letraren jatorrian dago, berrinterpretazio bat sartuta, bokal bat izendatzeko. Hortxetik eratorri ziren latinezko eta alfabeto zirilikoko A letrak.

## Ikus, gainera

* A
* ʾ

## Kanpo estekak

* Datuak: Q15033
* Multimedia: Aleph (letter) / Q15033
# Aleph zenbakia

Multzoen teorian, alef ($\aleph$, hebrear alfabetoko lehen letra) zenbaki transfinitu jakin batzuk izendatzeko erabiltzen den zeinua da, berez hasierako zenbaki ordinalak eta, beraz, zenbaki kardinalak baitira. Georg Cantor matematikariak sartu zituen lehenbizikoz.
Analisi matematikoan, maiz agertzen dira alef 0 eta alef 1, nahiz eta zenbaki transfinitu arbitrarioki handiagoak defini daitezkeen, bi horietatik haratago. Zenbaki arruntena bezalako multzo infinitu baten elementu kopurua adierazten du alef 0 kardinalak, eta, hain zuzen, zenbaki transfinitu txikiena da kardinal hori. Multzoen teoria inauguratu zuen Georg Cantorrek frogatu zuen elkarren artean kontaezinak ziren infinitu mota desberdinak bazirela, eta, beraz, multzo infinitu guztiak ez zirela ekipotenteak. Cantorrek frogatu zuen zenbaki errealen multzoak zenbaki osoenak baino "elementu gehiago" zituela (nahiz eta bi multzoetako bakar bat ere ez izan mugatua, biak "infinitate" mailan diferenteak zirela). Zuzen errealeko elementu-kopurua ${\mathfrak {c}}$ edo $(\aleph _{1})$ moduan adierazi zen.
Zehatz-mehatz froga daiteke ezen, zenbaki ordinal guztiek osatutako klasea dela eta, isomorfismo (ordenakoa) bakarra dagoela klase horren eta kardinal transfinituen klasearen artean. Isomorfismo hori, $\aleph$ denotatua, multzoen teorian erabiltzen da arbitrarioki handiak diren kardinal transfinituak eraikitzeko. Isomorfismo hori epimorfismo bat da (isomorfismo supraiektiboa), eta, beraz, matematikoki, kardinal transfinitu guztiak alef motako kardinal bat dira.

## Erreferentziak

* ↑ Weisstein, Eric W.. «Aleph» mathworld.wolfram.com.

## Bibliografia

* Set Theory: The Third Millennium Edition, revised and expanded 2006, Springer Science & Business Media, ISBN 3-540-44085-2 . 1. arg. 1978

## Ikus, gainera

* Infinitua
* Multzoen teoria
* Georg Kantaria

## Kanpo estekak

* Datuak: Q908627
# Aleph (argipena)

Aleph hitzak adiera zenbait ditu:
* aleph, hainbat semitar alfabetoetako lehen letra;
* El Aleph, Jorge Luis Borgesen ipuin-bilduma;
** El Aleph, bilduma horretako ipuina;
* Aleph zenbakia, multzo infinituetako kardinalitatea adierazteko zenbakia.
# Ainguratoki

Ainguratokia edo ditxoa ontzia ainguratzeko behar den sakontasuna duen lekua da. Amarradurarako lekua ez dagoenean, ainguratokiak erabiltzen dituzte eta karta nautikoetan agertzen dira.
Ainguratoki on batek, ahal dela, baldintza hauek bete behar ditu:
* Sakonean aingurak ongi har ditzatela, hau da, ez harrizkoak ez gogorregiak, baina bai sendoak.
* Haizerik ohikoenetatik edo arriskutsuenetatik babestuta egotea.
* Mastak ez dadila bertan ezarri.
* Itsasontziak berarengana eramateko erraza izan dadila.

## Erreferentziak

* ↑ Euskalterm: [Nautika Hiztegia ] [2021]
* ↑ Euskaltzaindia. Ainguratoki. in: Euskaltzaindiaren Hiztegia..

## Kanpo estekak

* Datuak: Q10952797
* Multimedia: Mooring / Q10952797
# Ainhoa (argipena)

Ainhoa hitzak esanahi ezberdinak izan ditzake:
* Ainhoa Lapurdiko udalerria da.
* Ainhoa euskarazko emakume izena da.
# Ainhize

Ainhize (goi-nafarreraz: Aintza) Ainhize-Monjolose udalerriko herri bat da, Euskal Herriko Nafarroa Beherea lurraldean kokatuta, Garazi eskualdean.
Antzina, udalerri propioa izan zen, baina 1841ko abuztuaren 16an Monjolose udalerri zaharrarekin bat egin zuen Ainhize-Monjolose udalerria sortzeko.
Bertako biztanleak ainhiztarrak dira.

## Izena

Ainhize edo Aintza beste hizkuntza batzuetan ere ezagutzen da, hala nola:
* frantsesez: Ainhice ("aníz" ahoskatua)
* okzitanieraz: Aniça ("aníza" ahoskatua)
* aragoieraz: Ainhize ("ainíze" ahoskatua)
Gainera, toponimoa hainbat modutan agertu da historian zehar:
* Anfiz (1135, 1136)
* Aniça (1264, 1309, 1350)
* Anhice (1304, 1307)
* Anhice (1366, 1413)
* Ainza (1513)
* Añiza (1621)
* Aniça (1621)
* Aunice (1621)
* Ainhisse (1665)

### Etimologia

Jatorria ezezaguna da.

## Geografia

Ainhize Arzubiko ibarran dago.

### Ingurune naturala

Udalerriko lurretan jaiotzen da Lakako erreka.

### Auzoak

* Ordokia
* Ithurraldea
* Ihitzea
* Bereterretxea
* Idiartekoborda
* Etxeparea
* Erdoizea
* Edoizetxeberria
* Harizpea
* Larraldea
* Salaberria
* Bidegainea
* Etxeberritoa
* Orkaitzea
* Azeria

## Historia

1841eko abuztuaren 16an, Ainhize eta Monjolose udalerriek bat egin zuten Ainhize-Monjolose udalerri berria sortzeko. Era berean, udalerri horren eta Lakarraren arteko lur-trukea egin zen.

## Oharrak

* ↑ /a.inhis̻e/ ahoskatua (laguntza)
* ↑ /a.ints̻a/ ahoskatua (laguntza)

## Erreferentziak

* ↑ Euskaltzaindia. 122. araua: Nafarroa Behereko herri izendegia. .
* ↑ Jobbé-Duval, Brigitte. (2009). Dictionnaire des noms de lieux des Pyrénées-Atlantiques. Archives & Culture ISBN 978-2-35077-151-9. PMC 466662204. (Noiz kontsultatua: 2021-05-17).
* ↑ (Okzitanieraz) Diccionari toponimic occitan de las Lanas e deu Baish Ador. lo Congrès.
* ↑ (Frantsesez) texte, France Auteur du. (1841-07). «Frantziar ERrepublikako legeak» Gallica (Noiz kontsultatua: 2021-06-22).

## Ikus, gainera

* Ainhize-Monjolose
* Garazi
* Nafarroa Beherea

## Kanpo estekak

* Datuak: Q107325819
# Ainhize Hurtado

Ainhize Hurtado Villalba (Zornotza, Bizkaia, 1982ko abuztuaren 12a) bizkaitar artista da, amigurumiak (kakorratz-lanezko panpinak) egiten dituena.

## Bizitza

Amelia Villalbaren alaba, Zornotzan jaio zen 1982ko abuztuaren 12an. Ogibidez atezaina da Zubiaur musika eskolan.
Gogoan du bere amonak puntuzko arropa eta mantak egiten zituela. Ainhize kakorratz-lanean hasi zen laster iloba bat izango zuela jakin zuenean. Internet bidez ikasi zuen eta bere lehen lana manta bat zen. Gero profil bat sortu zuen Instagramen eta panpinen argazkiak eta burura etortzen zaizkion ideiak partekatzen ditu.
Egiten dituen panpinen artean animaliak, superheroiak, Disney printzesak, anime estiloko marrazki bizidunetako pertsonaiak (adibidez Totoro), folkloreko pertsonaiak (Olentzero) eta pertsonaia historikoak (Frida Kahlo) daude. Bost ordutan panpina txiki eta sinple bat egin dezake eta konplexuenak gehienez 25 ordutan. Ia ez du patroirik erabiltzen, baina untxiaren patroia berak garatu zuen eta antolatzen dituen tailerretan erabiltzen du.

## Erreferentziak

* 1 2 (Gaztelaniaz) «Ainhize Hurtado disfruta del viaje de Amis Bokategia» Hilero Zornotzan: 6. 2007-06 (Noiz kontsultatua: 2024-02-09).
* 1 2 3 4 (Gaztelaniaz) Cabrera, Sara. «Los amigurumis de una vizcaina causan furor en Instagram» Deia 2024-02-08 (Noiz kontsultatua: 2024-02-09).
* ↑ «Pertsonala» Zubiaur Musika Eskola (Noiz kontsultatua: 2024-02-09).

## Kanpo estekak

* Datuak: Q124466762
# Ainguratze-efektua

Ainguratze-efektua edo fokatze-efektua isuri kognitibo bat da, erabakiak hartzean eskaintzen den lehen informazioan (ainguran) konfiantza handiegia izateko giza joera deskribatzen duena. Erabakiak hartzerakoan, ainguraketa gertatzen da pertsonek hasierako informazioa erabiltzen dutenean ondorengo iritziak emateko.
Ainguratze bat ezarri ondoren, beste irizpen batzuk egiten dira ainguratze horretatik abiatuta, eta partzialitatea dago ainguraketaren inguruan beste informazio bat interpretatzera bideratuta. Adibidez, erabilitako automobil batek eskainitako hasierako prezioak estandarra ezartzen du gainerako negoziazioetarako, eta, beraz, hasierako prezioak baino prezio baxuagoak arrazoizkoagoak dirudite, baita automobilak benetan balio duena baino handiagoak badira ere.

## Erreferentziak

* ↑ Anchoring Definition. Investopedia.

## Kanpo estekak

* Datuak: Q557151
# Ainharbe

Ainharbe Zuberoako iparraldeko udalerri bat da, Pettarra eskualdekoa.

## Geografia
### Ingurune naturala

Herriko lurretan jaiotzen da Barlako erreka.

### Udalerri mugakideak

* Arüe-Ithorrotze-Olhaibi iparraldean
* Lohitzüne-Oihergi ipar-mendebaldean
* Ezpeize-Ündüreine eta Bildoze-Onizepea ekialdean
* Maule-Lextarre hego-ekialdean
* Garindaine eta Urdiñarbe hegoaldean

### Etxeak eta auzoak

* Benta
* Bordaleküa
* Cabanna
* Elhorri
* Elhorriberria
* Habiaga
* Intsauspia
* Jaigüberria
* Karrikabürü
* Lambare

## Historia

Oloroe-Donamariako elizbarrutiaren menekoa zen monasterio bat zegoen Ainharben, erromesentzat ospitalea ere bazuena.

## Ekonomia

Udalerriko ekonomiaren oinarria laborantza (batez ere artoa lantzen delarik) eta abeltzaintza dira.

## Kultura

Herria Donejakue Bidean dago kokaturik, Ospitalepea eta Donapaleu lotzen dituen bidearen aldakian hain zuzen ere.

## Biztanleriaren eboluzioa

Biztanleriaren bilakaera :
| 1793 | 1800 | 1806 | 1821 | 1831 | 1836 | 1841 | 1846 | 1851 |
| 402 | 341 | 456 | 340 | 411 | 433 | 408 | 416 | 390 |
| 1856 | 1861 | 1866 | 1872 | 1876 | 1881 | 1886 | 1891 | 1896 |
| 381 | 400 | 385 | 345 | 333 | 304 | 292 | 294 | 267 |
| 1901 | 1906 | 1911 | 1921 | 1926 | 1931 | 1936 | 1946 | 1954 |
| 272 | 270 | 294 | 278 | 267 | 254 | 266 | 255 | 221 |
| 1962 | 1968 | 1975 | 1982 | 1990 | 1999 | 2009 | 2014 | 2020 |
| 208 | 194 | 186 | 181 | 161 | 142 | - | - | - |
2006ko biztanleria INSEEk emandako behin-behineko datua da

## Ondasun nabarmenak

XI. mendean jatorria duen eliza du herriak, kanpandorrea XVII. mendekoa delarik. Bertako hilerrian, kanpandorrearen garaikoak diren hilarri diskoidalak daude.

## Kultura
### Euskararen erabilera

2010ean egindako erroldaren arabera biztanleriaren %52,82 euskaldunak ziren, aldiz %20,58ak bakarrik erabiltzen zuten euskara.

## Iruditegia

* Ainharbeko eliza.
* Pilotalekua.
* Herriko etxea.

## Erreferentziak

* 1 2 3 4 5 Euskal Herriari Begira. Udalbiltza.

## Kanpo estekak

* Datuak: Q548601
* Multimedia: Ainharp / Q548601
* Liburuak: Euskal Herriko bidaia-gida/Herriz herri/Ainharbe
# Alderantzizko poloniar notazio

Matematikan, alderantzizko poloniar notazioa, atzizki notazioa, idazkera poloniar alderantzizkoa edo postfixu bidezko notazioa datuak sartzeko metodo aljebraiko alternatibo bat da. Notazio mota hori Charles Leonard Hamblin australiar filosofoak eta informatikako zientzialariak sortu zuen 1950. urtean. Poloniar notaziotik eratorria da, zeina Jan Łukasiewicz poloniar matematikariak sortu zuen 1920aren inguruan. Poloniar notazioan bezala ez da adierazi behar parentesirik ezta beste mugatzailerik ere aurrena egin behar diren kalkuluak adierazteko, hala ere ez dago anbiguotasunik ebazte ordenaren gainean. Eragileak zenbakizko balio elkartuen atzetik joan behar dira.

## Notazioa

Eragileak zenbakien atzetik joan behar direnez, batuketaren alderantzizko poloniar notazioa hau da:
    $\,\ a\ b\ {+}$
Egiunezko notazioan (artizkia) hau da:
    $\,\!a+b$
ERAGIKETEN ZENBAIT ADIBIDE ETA NOTAZIO :
| Eragiketa | Egiunezko notazioa | Poloniar notazioa | Alderantzizko poloniar notazioa |
| $\,\!a+b$ | a+b | + a b | a b + |
| $\,\!{a+b} \over c$ | (a+b)/c | / + a b c | a b + c / |
| $\,\!{{a\cdot b}-{c\cdot d}} \over {e\cdot f}$ | ((a*b)-(c*d))/(e*f) | / - * a b * c d * e f | a b * c d * - e f * / |

## Ikus, gainera

* Poloniar notazioa

## Kanpo estekak

* Datuak: Q379695
* Multimedia: Reverse Polish notation (mathematics) / Q379695
# Alderantzizko Krebsen zikloa

Alderantzizko Krebsen zikloa edo azido trikarboxilikoen ziklo erreduktorea bakterio batzuek erabiltzen dituzten erreakzio kimiko sekuentzia da konposatu organikoak lortzeko karbono dioxidoa eta ura erabiliz, energia handiko agente erreduktore batzuk direla medio.
Funtsean Krebsen zikloa da baino alderantziz. Krebsen zikloan konposatu organiko bat oxidatu egiten da karbono dioxidoa eta ura sortuz, eta organismoarentzat indar errektorea lortuz. Alderantziko zikloa bakterio batzuek erabiltzen dute (Aquificota esaterako) konposatu organikoak lortzeko, eta agente erreduktore bezala hidrogenoa, sulfuroak eta tiosulfatoa. Beste prozesu batzuk existitzen dira, adibidez organismo fotosintetikoek Calvin zikloa erabiltzen dute.

## Ezberdintasunak

Nahiz eta Krebsen ziklo alderantzikatua izan, ezberdintasun gutxi daude bien artean. Hau da Krebsen zikloan gertatzen diren erreakzio gehienak alderantzikagarriak direlako. Esaterako, sukzinatoaren oxidazioa alderantzikagarria da:
    sukzinato + FAD ⇌ fumarato + FADH$_2$
Hortaz, entzima bera erabili daiteke (sukzinato deshidrogenasa) erreakzioa edozein noranzkotan katalizatzeko. Ezberdintasunak datoz erreakzio itzulezinetan, taulan adieraziak.
| Arrunta | Alderantzizkoa |
| oxaloazetato + azetil-CoA → zitrato (zitrato sintasa) | zitrato → oxaloazetato + azetil-CoA (zitrato liasa) |
| α-zetoglutarato + NAD$^+$ + HS-CoA → sukzinil-CoA + NADH + H$^+$ + CO$_2$ (alfa-zetoglutarato deshidrogenasa) | sukzinil-CoA + Fd$_{red}$ + CO$_2$ → α-zetoglutarato + Fd$_{ox}$ + HS-CoA (alfa-zetoglutarato sintasa) |

## Erreferentziak

* ↑ (Ingelesez) Evans, BB; Arnon, DI. (1966). A new ferredoxin-dependent carbon reduction cycle in a photosynthetic bacterium. Proceedings of the National Academy of Sciences of the United States of America, 928-934 or..
* ↑ (Ingelesez) Buchanan, BB; Arnon, DI. (1990). A reverse KREBS cycle in photosynthesis: consensus at last. Photosynthesis research, 47-53 or..

## Kanpo estekak

* Datuak: Q22283601
# Alderantzizko (argipena)

Alderantzizko aditzondoak erabilera zenbait ditu:
* matematikan,
** alderantzizko funtzioa,
** alderantzizko matrizea,
** alderantzizko zenbakia,
** alderantzizko elementua,
** alderantzizko poloniar notazioa;
* kimikan, alderantzizko sublimazioa;
* biokimikan, alderantzizko transkriptasa;
* geomorfologian, alderantzizko ibai delta.
# Alderantzizko barra

1960an Bob Bemmerrek sortua, batez ere informatikan erabiltzen den ikurra da alderantzizko barra (ingelesez, backslash). Puntuazio zeinu bezala erabiltzen den barra arruntaren ispiluko irudia da ( \ ).

## Kanpo estekak

* Datuak: Q11185
* Multimedia: Reverse slash / Q11185